غزنی ولایت کې د افغانی سرې میاشتې له لوری 400 غربت ځپلو او بی وزله کورنیو سره د خوراکی او غیر خوراکی توکو مرسته وشوه! نن پنجشنبه د روان ۱۴۴۴ سپوږمیز کال درمضان مبارکې میاشتې پر ۸ مه او د ۱۴۰۲ لمریز کال د حمل یا کب پر ۱۰ مه د افغانی سرې میاشتې مرکزی سوېل لویدیځ زون اړوند غزنی ولایتی څانګې له لوری د غزنی ولایت په مرکز کې 400 غربت ځپلو او بی وزله کورنیو ته د خوراکی او غیر خوراکی توکو دغه مرسته د مرکزی سوېل لویدیځ زون رئیس ښاغلی مولوی الیاس خیل "ناصری"، د غزنی سرې میاشتې رئیس ښاغلی مولوی نورالهداء "شاکر" د زون او یادې څانګې یو شمیرکارکونکو، رضاکارانو او رسنیو په شتون کې ووېشل شوه. یاده مرسته، چې دترکیې هېواد IHH نړیوال خیریه بنسټ له لوری چمتو شوې وه؛ پکې هرې کورنۍ ته څلوېښت کیلو اوړه، څلور لیتره غوړی، پنځه کیلو د کلچو اوړه، یوه کیلو لوبیا، یو کیلو عدس، دوه کیلو نخود، دوه کیلو بوره، یو قطی روب، یو کیلو دال، یو تخته فرش، دوه جوړه زنانه او مردانه څپلۍ، او یوه د غیر خوراکی توکو البسه چې ټول 12 قلمه خوراکی او غیر خوراکی توکی کیږی شامل وو. د مرکزی سوېل لویدیځ زون رئیس ښاغلی "ناصری" د مرستې د ویش پر مهال د ترکیې هېواد IHH نړیوال خیریه بنسټ څخه مننه وکړه چې تل یې په بیلابیلو وختونو کې د افغانانو لاسنیوی او هراړخیز ملاتړ کړی دی نوموړی همداراز د نن ورځې له مرستې څخه د مننې ترڅنګ هیله مندی وښوده چې د مرستو دا لړۍ د جاری وساتی. "د غزنی ولایتی څانګې د خپرونو مدیریت*